S-1317/2006

Mál þetta, sem dómtekið var 21. desember sl., er höfðað með ákæru ríkissaksóknara 22. september gegn D-kk-þgf P-kk-þgf Þ-kk-þgf, kt. 000000-0000, Lómasölum 8, Kópavogi fyrir brennu:

,,1. með því að hafa að kvöldi mánudagsins 9. janúar 2006 borið eld að blaðabunka á borði í stofu íbúðar nr. 204 í fjöleignarhúsinu að Lómasölum 6-8, Kópavogi, sem í eru 24, íbúðir, og valdið með því eldsvoða sem hafði í för með sér almannahættu og hættu á eyðingu á eignum annarra manna hefði eldurinn breiðst út, en hann uppgötvaðist fljótlega og var slökktur af lögreglu og slökkviliði.

Telst þetta varða við 1. mgr. 164. gr. almennra hegningarlaga nr. 19/1940.

2. með því að hafa aðfaranótt sunnudagsins 7. maí 2006, á bifreiðastæði utan við fjöleignarhúsið Lómasalir 6-8, Kópavogi, eftir að hafa brotið afturrúðu bifreiðarinnar YX-073 með kúbeini, lagt eld að handklæði og fleygt því logandi inn um brotna rúðu bifreiðarinnar og valdið með því eldsvoða sem hafði í för með sér almannahættu, en eldurinn breiddist út með þeim afleiðingum að bifreiðin brann ásamt bifreiðunum TK-114 og UI-251, sem lagt hafði verið sitt hvorum megin við YK-073, og lakkskemmdir urðu á bifreiðinni SB-717 vegna hita, en hún var einnig staðsett á bifreiðastæðinu. Með þessu olli ákærði eignatjóni á bifreiðunum og hættu á frekara eignatjóni hefði eldurinn ekki verið slökktur fljótlega af slökkviliði.

Telst þetta varða við 1. mgr. 164. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Einkaréttarkröfur:

S-kvk-nf Ó-kvk-nf H-kvk-nf, kt. 000000-0000, eigandi bifreiðarinnar TK-114, krefst skaðabóta að fjárhæð krónur 380.000 auk dráttarvaxta frá tjónsdegi til greiðsludags.

G-kk-nf G-kk-nf, kt. 000000-0000, eigandi bifreiðarinnar UI-251, krefst þess að ákærði verði dæmdur til að greiða skaðabætur að fjárhæð krónur 815.000 auk vaxta samkvæmt 8. gr., sbr. 4. gr. laga nr. 38/2001 frá 7. maí 2006 til þess dags er mánuður er liðinn frá því að bótakrafa þessi er kynnt fyrir ákærða og dráttarvöxtum frá þeim degi samkvæmt 9. gr., sbr. 6. gr. sömu laga, til greiðsludags.”

Af hálfu ákærða er krafist vægustu refsingar og að hún verði skilorðsbundin. Þess er krafist að gæsluvarðhald komi til frádráttar. Málskostnaðar er krafist.

Ákærði hefur skýlaust játað brot sín og samþykkt framkomnar skaðabótakröfur. Með vísan til þess og gagna málsins telst sök ákærða sönnuð.

Hjá lögreglu og fyrir dómi hefur ákærði skýrt svo frá að hann hafi kveikt í íbúðinni að Lómasölum 8, Kópavogi og í bifreiðinni YX-073 vegna reiði sinnar út í föður sinn sem eigi íbúðina og bílinn. Faðir hans hafi viljað koma honum í meðferð vegna mikillar áfengis- og fíkniefnaneyslu.

Af hálfu rannsakanda var óskað geðrannsóknar á ákærða og það kannað hvort ákærði sé sakhæfur í skilningi 15. gr. almennra hegningarlaga nr. 19/1940. Í skýrslu T-kk-ef Z-kk-ef geðlæknis kemur meðal annars fram að ákærði hafi verið í nær daglegri hassneyslu um árabil og þess utan notað einnig kókaín, amfetamín og áfengi. Geðrofseinkenni tengist neyslunni. Að mati læknisins er ákærði sakhæfur.

G-kk-nf G-kk-nf verkfræðingur var fenginn til að meta almannahættu vegna þessara tveggja bruna. Niðurstaða hans er að almannahætta hafi stafað af báðum brununum varðandi eignatjón en fólki hafi hins vegar ekki verið hætta búin vegna íkveikju í bílunum og hættan hafi verið óveruleg fyrir fólk vegna íkveikju í íbúðinni.

Sakaferill ákærða er þannig að hann hefur frá 1997 fimm sinnum hlotið sekt fyrir umferðarlagabrot og tvisvar verið dæmdur í sektargreiðslu fyrir brot á almennum hegningarlögum.

Refsing ákærða þykir hæfilega ákveðin fangelsi í eitt ár. Ekki eru skilyrði til þess að skilorðsbinda refsinguna. Til frádráttar refsingunni kemur gæsluvarðhaldsvist ákærða frá 7. mars 2006 til 7. júlí 2006.

Ákærði hefur samþykkt framkomnar skaðabótakröfur. Ákærði greiði S-kvk-þgf Ó-kvk-þgf H-kvk-þgf 380.000 krónur með vöxtum eins og í dómsorði greinir. Ákærði greiði G-kk-þgf G-kk-þgf 815.000 krónur með vöxtum eins og í dómsorði greinir.

Ákærði greiði allan kostnað sakarinnar sem er 117.341 króna vegna mats, 267.960 krónur vegna geðrannsóknar og 380.000 vegna málsvarnarlauna eða samtals 765.301 króna.

G-kk-nf A-kk-nf héraðsdómari kveður upp dóm þennan.

DÓMSORRÐ:

Ákærði, D-kk-nf P-kk-nf Þ-kk-nf, sæti fangelsi í 1 ár. Gæsluvarðhaldsvist hans frá 7. maí 2006 til 7. júlí 2006 komi til frádráttar refsingu.

Ákærði greiði S-kvk-þgf Ó-kvk-þgf H-kvk-þgf 380.000 krónur með dráttarvöxtum skv. 1. mgr. 6. gr. laga nr. 38/2001 frá 15. desember 2006 til greiðsludags.

Ákærði greiði G-kk-þgf G-kk-þgf 815.000 krónur með dráttarvöxtum skv. 1. mgr. 6. gr. laga nr. 38/2001 frá 15. desember 2006 til greiðsludags.

Ákærði greiði allan kostnað sakarinnar, samtals að fjárhæð 765.301 króna, þar af 380.000 krónur til skipaðs verjanda síns, S-kk-ef A-kk-ef S-kk-ef hrl.

G-kk-nf A-kk-nf.

Rétt endurrit staðfestir.

Héraðsdómur Reykjaness 09.01.2007.